РЕШЕНИЕ НА СЪВЕТА

от 12 юли 2011 година

относно подписването, от името на Европейския съюз, и временното прилагане на Протокола между Европейския съюз и Кралство Мароко за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Кралство Мароко

(2011/491/ЕС)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз, и по-специално член 43 във връзка с член 218, параграф 5 от него,

като взе предвид предложението на Европейската комисия,

като има предвид, че:

ПРИЕ НАСТОЯЩОТО РЕШЕНИЕ:

Член 1

Подписването на Протокола между Европейския съюз и Кралство Мароко за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Кралство Мароко (наричан по-нататък „Протоколът“), се разрешава от името на Съюза, при условие за сключването на посочения Протокол.

Текстът на Протокола е приложен към настоящото решение.

Член 2

Председателят на Съвета е оправомощен да посочи лицето/лицата, упълномощено(и) да подпише(ат) Протокола от името на Съюза при условие за неговото сключване.

Член 3

Протоколът се прилага временно, считано от 28 февруари 2011 г. до приключване на процедурите, необходими за сключването му.

Член 4

Настоящото решение влиза в сила в деня на приемането му.

(1) ОВ L 141, 29.5.2006 г., стр. 1.

ПРОТОКОЛ

между Европейския съюз и Кралство Мароко за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Кралство Мароко

Член 1

Срок на прилагане и възможности за риболов

1. За срок от една година, считано от 28 февруари 2011 г., възможностите за риболов, предоставени съгласно член 5 от Споразумението, са определените в таблицата, приложена към настоящия Протокол.

2. Параграф 1 се прилага при условията на разпоредбите на членове 4 и 5 от настоящия Протокол.

3. Съгласно член 6 от Споразумението кораби, плаващи под знамето на държава-членка на Европейския съюз (ЕС), могат да осъществяват риболовни дейности в мароканските риболовни зони само ако притежават разрешително за риболов, издадено по силата на настоящия Протокол и съгласно описаните в приложението към него условия.

Член 2

Финансово участие — начини на плащане

1. За срока, посочен в член 1, финансовото участие, посочено в член 7 от Споразумението се определя на 36 100 000 EUR (1).

2. Параграф 1 се прилага при условията на разпоредбите на членове 4, 5, 6 и 10 от настоящия Протокол.

3. ЕС заплаща финансовото участие, предвидено в параграф 1, не по-късно от четири месеца след датата на подписването на настоящия Протокол.

4. Финансовото участие се заплаща на главния ковчежник на Кралство Мароко, по сметка, открита в Държавната хазна на Кралство Мароко, данни за която се съобщават на мароканските власти.

5. При условията на разпоредбите на член 6 от настоящия Протокол, използването на финансовото участие е от изключителната компетенция на мароканските власти.

Член 3

Научно сътрудничество

1. Двете страни поемат задължението да поощряват отговорен риболов в мароканските риболовни зони, на основата на принципа на недискриминация между различните флоти, намиращи се в тези води.

2. През срока на действие на настоящия Протокол, ЕС и мароканските власти си сътрудничат с цел контрол на състоянието на ресурсите в мароканските риболовни зони в рамките на съвместни научни срещи, съгласно член 4, параграф 1 от Споразумението.

3. Въз основа на заключенията от тези срещи и предвид най-добрите налични научни становища двете страни се консултират взаимно в рамките на Съвместния комитет, предвиден в член 10 от Споразумението и когато е необходимо и по взаимно съгласие, вземат мерки, за да осигурят устойчивото управление на рибните ресурси.

Член 4

Преразглеждане на възможностите за риболов

1. Възможностите за риболов, посочени в член 1, могат да бъдат завишени по взаимно съгласие, доколкото заключенията от посочените в член 3 научни срещи потвърждават, че подобно завишение няма да застраши устойчивото управление на мароканските ресурси. В такъв случай финансовото участие предвидено в член 2, параграф 1, се увеличава пропорционално и pro rata temporis. Общият размер на финансовото участие на ЕС обаче не може да надвишава удвоения размер на сумата, посочена в член 2, параграф 1.

2. Обратно, ако страните се споразумеят да вземат мерките, посочени в член 3, които водят до намаляване на възможностите за риболов, предвидени в член 1, финансовото участие се намалява пропорционално и pro rata temporis. Без да се засягат разпоредбите на член 6 от настоящия Протокол, това финансово участие може да се спре от ЕС, ако общият размер на риболовното усилие, определено в настоящия Протокол, не може да се оползотвори.

3. Разпределянето на възможностите за риболов между различните категории кораби може също да се преразгледа по взаимно съгласие между страните и при спазване на всички препоръки вследствие научните срещи относно управлението на запасите, на които може да се отрази това преразпределяне. Страните се договарят за съответстващо коригиране на финансовото участие, когато това се оправдава от преразпределянето на възможностите за риболов.

4. Преразглеждането на възможностите за риболов, предвидени в параграф 1, параграф 2, първото изречение и параграф 3, се договаря по взаимно съгласие между двете страни в рамките на Съвместния комитет, предвиден в член 10 от Споразумението.

Член 5

Проучвателен риболов

Страните насърчават проучвателния риболов в мароканските риболовни зони, въз основа на резултатите от изследванията, извършени под ръководството на Съвместния научен комитет, предвиден в настоящото Споразумение. За тази цел те провеждат консултации винаги, когато една от страните поиска това и определят, по отделно за всеки един случай, съответните видове (например сюнгери), условията и други параметри.

Разрешенията за проучвателен риболов се издават за изпитателни цели за максимален срок от шест месеца.

Когато страните достигнат до заключение, че рейсовете за проучвателен риболов са дали положителни резултати, ЕС може да получи нови възможности за риболов, след консултативната процедура, предвидена в член 4 и до изтичане срока на действие на настоящия Протокол. Като резултат може да се увеличи финансовото участие.

Член 6

Принос на Споразумението за партньорство за въвеждане на секторна политика за рибарството в Мароко

1. От сумата на финансовото участие, предвидено в член 2, параграф 1 от настоящия Протокол се отпускат 13 500 000 EUR за разработване и прилагане на секторна политика за рибарството в Мароко, с оглед въвеждането на устойчив и отговорен риболов в неговите води.

2. Това участие се разпределя и управлява от Мароко в съответствие с целите и програмите за постигането им, набелязани от двете страни по взаимно съгласие в рамките на Съвместния комитет, и в съответствие със стратегията „Halieutis“ за развитие на сектор „Рибарство“.

Член 7

Прилагане на подкрепата за въвеждане на отговорен риболов

1. По предложение на Мароко и за целите на прилагане на член 6 по-горе, ЕС и Мароко се договарят в рамките на Съвместния комитет, предвиден в член 10 от Споразумението, след подписването на Протокола, относно:

2. Всяко изменение в тези насоки, цели, критерии и показатели за оценка се одобрява от двете страни в рамките на Съвместния комитет.

3. Целите, за които ще бъде използвана от Мароко сумата, посочена в член 6, параграф 2, се съобщават на ЕС при одобряването на насоките, целите, критериите и показателите за оценка в рамките на Съвместния комитет.

4. В края на месеца, предшестващ изтичането на срока на действие на Протокола, Мароко докладва за плановете си относно секторната подкрепа, предвидена с настоящия Протокол, по-специално относно очакваните икономически и социални резултати и тяхното географско разпределение.

5. Двете страни продължават да наблюдават прилагането на секторната подкрепа, ако е необходимо, след изтичането на срока на действие на настоящия Протокол, както и по време на периодите на спиране на действието, посочени в член 9 по-долу, и в съответствие с разпоредбите на настоящия Протокол.

Член 8

Икономическа интеграция на оператори от ЕС в мароканския сектор „Рибарство“

1. Двете страни се задължават да поощряват икономическата интеграция на оператори от ЕС в целия марокански риболовен отрасъл.

2. С подкрепата на Европейската комисия ще започне инициатива за повишаване информираността сред частните икономически оператори от ЕС относно търговските и промишлените възможности на цялата мароканска риболовна промишленост, включително и по отношение на преките инвестиции.

3. Освен това, Мароко предоставя като стимул намаление на таксите, в съответствие с разпоредбите на Приложението, за операторите от ЕС, разтоварващи в марокански пристанища, по-специално за целите на продажба на местната промишленост, добавяща стойност към тези продукти в Мароко или транспортираща по суша улова от марокански риболовни зони.

4. Двете страни вземат също решение относно създаването на работна група, която да установи пречките пред преките инвестиции от ЕС в промишлеността и да посочи мерките, които ще олекотят условията, уреждащи тези инвестиции.

Член 9

Спорове — спиране на прилагането на Протокола

1. Всеки спор между страните относно тълкуването на разпоредбите на настоящия Протокол и неговото прилагане подлежи на консултации между страните в рамките на предвидения в член 10 от Споразумението Съвместен комитет, ако е необходимо в рамките на специално заседание.

2. Прилагането на Протокола може да се спре по инициатива на една от страните, ако спорът между двете страни се счита за сериозен и ако консултациите по параграф 1 в рамките на Съвместния комитет не доведат до уреждане на спора по взаимно съгласие.

3. Спирането на прилагането на Протокола задължава заинтересованата страна да уведоми за намерението си в писмена форма най-малко три месеца преди датата, на която спирането ще породи действие.

4. В случай на спиране, страните продължават да се консултират с оглед уреждане на спора по взаимно съгласие. При достигане на решение, прилагането на Протокола се възобновява и сумата на финансовото участие се намалява пропорционално и pro rata temporis за периода, през който действието на Протокола е било спряно.

Член 10

Спиране на прилагането на Протокола при неплащане

При условията на разпоредбите на член 4, ако ЕС не извърши предвиденото в член 2 плащане, прилагането на настоящия Протокол може да бъде спряно при следните условия:

Член 11

Приложими разпоредби от националното законодателство

Дейностите на кораби, осъществявани в приложение на настоящия Протокол и приложението към него, по-специално претоварване, използване на пристанищни услуги и покупка на материали и т.н., се уреждат от приложимото национално законодателство на Мароко.

Член 12

Временно прилагане

Настоящият Протокол и приложението към него се прилагат временно считано от 28 февруари 2011 г.

Член 13

Влизане в сила

Настоящият Протокол и приложението към него влизат в сила на датата, на която страните се уведомят взаимно за приключването на процедурите, необходими за тази цел.

Възможности за риболов

Съставено в Брюксел на тринадесети юли две хиляди и единадесета година.

Hecho en Bruselas, el trece de julio de dos mil once.

V Bruselu dne třináctého července dva tisíce jedenáct.

Udfærdiget i Bruxelles den trettende juli to tusind og elleve.

Geschehen zu Brüssel am dreizehnten Juli zweitausendelf.

Kahe tuhande üheteistkümnenda aasta juulikuu kolmeteistkümnendal päeval Brüsselis.

Έγινε στις Βρυξέλλες, στις δέκα τρεις Ιουλίου δύο χιλιάδες έντεκα.

Done at Brussels on the thirteenth day of July in the year two thousand and eleven.

Fait à Bruxelles, le treize juillet deux mille onze.

Fatto a Bruxelles, addì tredici luglio duemilaundici.

Briselē, divi tūkstoši vienpadsmitā gada trīspadsmitajā jūlijā.

Priimta du tūkstančiai vienuoliktų metų liepos tryliktą dieną Briuselyje.

Kelt Brüsszelben, a kétezer-tizenegyedik év július tizenharmadik napján.

Magħmul fi Brussell, fit-tlettax-il jum ta’ Lulju tas-sena elfejn u ħdax.

Gedaan te Brussel, de dertiende juli tweeduizend elf.

Sporządzono w Brukseli dnia trzynastego lipca roku dwa tysiące jedenastego.

Feito em Bruxelas, em treze de Julho de dois mil e onze.

Întocmit la Bruxelles la treisprezece iulie două mii unsprezece.

V Bruseli dňa trinásteho júla dvetisícjedenásť.

V Bruslju, dne trinajstega julija leta dva tisoč enajst.

Tehty Brysselissä kolmantenatoista päivänä heinäkuuta vuonna kaksituhattayksitoista.

Som skedde i Bryssel den trettonde juli tjugohundraelva.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen